[{"text_idx": "#000000", "text": "HafanLlywodraethuCyrff LlywodraethuPapurau llywodraethuCyrff CynghoriCysylltwch a\u0302 niCymraegEnglish"}, {"text_idx": "#000004", "text": "Yn Ystyried Buddsoddi?Chwilio am Fuddsoddiad?"}, {"text_idx": "#000005", "text": "Y Newyddion DiweddarafDigwyddiadau ar y gweill"}, {"text_idx": "#000006", "text": "Mae Cyfalaf Buddsoddi mewn Arloesi yn lansio cronfa gwerth \u00a350 miliwn i gatalyddu twf ac arloesi ym Mhrifddinas-Ranbarth Caerdydd"}, {"text_idx": "#000007", "text": "Lansiwyd Cyfalaf Buddsoddi mewn Arloesi (\u2018IIC\u2019 neu\u2019r \u2018gronfa\u2019), cronfa newydd sy\u2019n canolbwyntio ar ddarparu cyfalaf cyfnod hir i fusnesau arloesol ym Mhrifddinas-Ranbarth Caerdydd, mewn digwyddiad yn Stadiwm Principality yng Nghaerdydd."}, {"text_idx": "#000008", "text": "Mynychodd dros 150 o bobl y digwyddiad i glywed ystod o siaradwyr, yn cynnwys David TC Davies, Ysgrifennydd Gwladol Cymru, yn trafod pwysigrwydd arloesi i dwf economi Cymru yn y dyfodol, a sut y gall y gronfa newydd hon gynorthwyo busnesau ym Mhrifddinas-Ranbarth Caerdydd."}, {"text_idx": "#000009", "text": "Cynlluniwyd Cyfalaf Buddsoddi mewn Arloesi i gynyddu argaeledd cyfalaf cyfnod hir yn Ne-ddwyrain Cymru drwy annog twf economaidd drwy fuddsoddiadau mewn busnesau arloesol ac y mae modd eu helaethu \u2013 gyda\u2019r swm cychwynnol o \u00a350 miliwn yn cael ei ddarparu gan Fargen Ddinesig Prifddinas-Ranbarth Caerdydd, a chyllid ychwanegol a ddisgwylir gan un neu fwy o bartneriaid sy\u2019n cyd-fuddsoddi i gynyddu rhagor ar faint cyffredinol y gronfa."}, {"text_idx": "#000010", "text": "Mae Cyfalaf Buddsoddi mewn Arloesi yn canolbwyntio ar gatalyddu \u2018twf da\u2019 a helpu i roi sylw i faterion amgylcheddol, cymdeithasol a llywodraethu ehangach yn y Rhanbarth, drwy gysoni arloesedd busnesau a\u0302\u2019r Ddeddf Llesiant Cenedlaethau\u2019r Dyfodol \u2013 gan sicrhau bod y busnesau sy\u2019n gymwys ar gyfer cyllid yn cryfhau\u2019u cymwysterau amgylcheddol, cymdeithasol a llywodraethu."}, {"text_idx": "#000011", "text": "I gael eu hystyried am fuddsoddiad, mae\u2019n rhaid i fusnesau fod wedi\u2019u lleoli yn (neu\u2019n adleoli i) un o ddeg awdurdod unedol Prifddinas-Ranbarth Caerdydd, sy\u2019n ymestyn o Ben-y-bont ar Ogwr i Sir Fynwy ac i mewn i gymoedd De Cymru \u2013 ardal sy\u2019n cynrychioli dros hanner poblogaeth ac allbwn economaidd Cymru."}, {"text_idx": "#000012", "text": "Bydd buddsoddiadau\u2019n amrywio o ran maint, ond yn gyffredinol byddant rhwng \u00a32 filiwn a \u00a37 miliwn, gyda\u2019r gronfa at ei gilydd yn ceisio cyngwystl ecwiti sy\u2019n fwy na 10%."}, {"text_idx": "#000015", "text": "\u201cRwyf wrth fy modd bod \u00a350 miliwn o gyllid Llywodraeth y Deyrnas Unedig yn cael ei ddefnyddio i roi hwb i ddechrau a thyfu busnesau entrepreneuraidd ym Mhrifddinas-Ranbarth Caerdydd. Canolbwyntiwn ar annog buddsoddi yng Nghymru, tyfu\u2019r economi a chreu swyddi a\u0302 chyflogau da."}, {"text_idx": "#000016", "text": "\u201cBydd y gronfa newydd hon yn helpu i gyflawni\u2019n blaenoriaethau. Dymunaf bob llwyddiant iddynt ac edrychaf ymlaen at weld y canlyniadau.\u201d"}, {"text_idx": "#000018", "text": "\u201cBydd Cyfalaf Buddsoddi mewn Arloesi yn newid y dirwedd ar gyfer busnesau entrepreneuraidd, y mae modd eu helaethu yn Ne Cymru, ac mae PwC yn falch iawn o fod yn gallu cymryd rhan yn ei lwyddiant. Mae\u2019r rhanbarth yn gartref i gymuned gyfoethog o arloeswyr; bydd y gronfa hon yn darparu\u2019r cymorth a\u2019r buddsoddiad angenrheidiol i atgyfnerthu\u2019u twf a\u2019u troi i fod yn weithredwyr cenedlaethol neu ryngwladol.\u201d"}, {"text_idx": "#000020", "text": "\u201cDatblygwyd Cyfalaf Buddsoddi mewn Arloesi fel ymateb i\u2019r angen llethol am dwf a arweinir gan arloesi ym Mhrifddinas-Ranbarth Caerdydd. Mae\u2019r ymrwymiad gwerth \u00a350 miliwn hwn i feithrin arloesi yn destament i\u2019n dymuniad i hyrwyddo\u2019r mentrau a ddaw a\u0302 mantais gymharol gref i Brifddinas-Ranbarth Caerdydd \u2013 gan amlygu\u2019n penderfyniad taer i gysylltu gallu drwy ddarparu modd o gael at y cyfalaf cyfnod hir sydd mor allweddol i dyfu a helaethu ecosystem arloesi sy\u2019n perfformio\u2019n dda."}, {"text_idx": "#000021", "text": "\u201cRydym wrth ein bodd o fod wedi dethol PwC a Rheolwyr Cronfa Capricorn i gyflawni Cyfalaf Buddsoddi mewn Arloesi, ac edrychwn ymlaen at gydweithio i helpu\u2019n busnesau bach a chanolig i gyflawni\u2019u huchelgais twf.\u201d"}, {"text_idx": "#000023", "text": "Tri phrosiect bwyd cynaliadwy arloesol i dderbyn cyllid"}, {"text_idx": "#000024", "text": "Rhaglen gydweithredol newydd gwerth \u00a350 miliwn i ddatblygu canolbwynt byd-eang ar gyfer cynhyrchu teledu, ffilm a chyfryngau yng Nghymru"}]